Weimarská republika

Weimarská republika je označenie pre historické štádium Nemecka po páde monarchií v Nemecku v roku 1918 až do nástupu nacistov k moci v roku 1933. Napriek tomu, že oficiálny názov Nemecka aj naďalej znel Nemecká ríša ("Deutsches Reich"), išlo o úplne republikánsky spolkový štátny útvar s demokratickou spolkovou ústavou, prijatou v roku 1919 vo Weimare, kde sa po januárových voľbách roku 1919 zišiel 6. februára toho roku prvý skutočne demokraticky zvolený parlament v nemeckej histórii. Od tohto mesta je tiež odvodené označenie pre toto obdobie. Metropolou Nemecka však zostal aj naďalej Berlín. Hlavou štátu bol ríšsky prezident. Na čele legislatívy stál dvojkomorový parlament ("Národné zhromaždenie") skladajúce sa z ríšskeho snemu a ríšskej rady. Na čele exekutívy stála ríšska vláda, vedená ríšskym kancelárom, ktorého vymenoval ríšsky prezident.
Dôsledky porážky Nemecka v prvej svetovej vojne.
28. júna 1919 podpísali zástupcovia weimarskej republiky v Paríži Versaillskú zmluvu. Podľa mierovej zmluvy bolo Francúzsku navrátené Alsasko-Lotrinsko (); Belgicku postúpené územie Moresnetu a po plebiscite aj Eupen a Malmédy (celkovo ); Poľsku väčšina Poznaňska a Západného Pruska, časť Sliezska a nepatrná časť Východného Pruska (celkovo ); Česko-Slovensku Hlučínsko (); Gdansk s okolím () bol premenený na nezávislé Slobodné mesto Gdansk pod patronátom Spoločnosti národov; severná časť Východného Pruska, Klajpeda s okolím () sa stala autonómnou časťou Litvy. Neskôr došlo aj k úprave hraníc s Dánskom, ktoré získalo po plebiscite severnú časť Šlezvicka (moderný dánsky okres Južné Jutsko), celkovo . Sársko o rozlohe bolo na 15 rokov odovzdané do správy Spoločnosti národov a výnosy jeho baní postúpené Francúzsku. Porýnie bolo demilitarizované a dočasne okupované víťaznými štátmi. Súčasne Nemecko stratilo všetky svoje kolónie. Územie Nemecka sa tak zmenšilo o na a navyše bolo postihnuté mimoriadne ťaživými vojnovými reparáciami.
Územné členenie.
Územie weimarskej republiky bolo spolkovým štátom, zloženým zo začiatku zo všetkých pôvodných spolkových krajín predchádzajúceho Nemeckého cisárstva, ktoré sa stali republikami s nemeckým označením "Slobodný štát" ("Freistaat"), prípadne "Ľudový štát" ("Volksstaat"), či "Slobodný ľudový štát" ("Freie Volksstaat"). Neskôr došlo ku zmenšeniu počtu spolkových krajín.
Spolkové krajiny weimarskej republiky v rokoch 1920 – 1933.
S výnimkou Durínska, ktoré vzniklo až 1. mája 1920, Gothy a Koburgu (tieto dva štáty existovali v rokoch 1918 – 1920), existovali všetky tieto štáty už pred rokom 1918. Údaje k tabuľke zodpovedajú obdobiu od 1. mája 1929, kedy bol Slobodný štát Valdek začlenený do Slobodného štátu Pruska. Sársko ktoré vzniklo roku 1919 vyčlenením častí území Bavorska a Pruska, bolo spravované Spoločnosťou národov a nemalo postavenie spolkovej krajiny Nemecka, aj keď malo vlastný krajinský snem (tu nazývaný "krajinská rada").
Údaje o Slobodnom štáte Valdeku pripojenom k Prusku v dvoch fázach.
Tento spolkový štát sa stal súčasťou Pruska 1. mája 1929
Spolkové krajiny weimarskej republiky existujúce iba do 3. apríla 1919.
Zlúčením týchto štátov vznikol 4. apríla 1919 Ľudový štát Reuss
Spolkové krajiny weimarskej republiky existujúce iba do roku 1920.
Zlúčením šiestich z nich vznikla 1. mája 1920 Krajina Durínsko, zatiaľčo 
Slobodný štát Koburg sa stal 1. júla 1920 súčasťou 
Bavorska.